**TSE Tenisz szakosztály 2016 évi beszámolója**

 Szakosztályunk működésének hetedik évét kezdtük el 2016 évben.

Létszámunk: 27 fő melyből 2 fő diák és 1 fő jogfenntartó

 2016. január 30 –án és 31– én lezajlott a TSE tenisz szakosztályának fedett pályás nyílt versenye 12 ill.14 fő részvételével.

2016 július 23-án egyéni, 24-én páros nyílt tenisz versenyt rendeztünk a Tiszalöki Sportcentrum salakpályáin 15 egyéni és 18páros fő részvételével

1. A tiszalöki teniszversenyünk talán az eddigi legnagyobb létszámú és legszínvonalasabb bajnokságunk volt az elmúlt esztendőkben. A helyi játékosokon kívül Nyíregyházáról, Kisvárdáról és Hajdúnánásról is érkeztek versenyzők.

2. Június elején Hajdúnánáson országos amatőr szervezet hirdetett páros bajnokságot. Helyi páros nem is indult, ellenben a fővárosból és a Dunántúlról is érkeztek játékosok. A tiszavasváriakat képviselő Kórik L.- Szombati G. páros végül II. helyezést hozott el.

3. Augusztus elején a Nyíregyházi Városi Teniszcentrum volt a helyszíne és egyben legjelentősebb vidéki állomása a Magyar Tenisz Szövetség által szervezett Országos Amatőr Bajnokságnak. Először vettünk részt ilyen nívós egyéni versenyen ( Kórik L. és Szombati G. ) , ahol a kiváló ellenfelek ellen a tapasztalatszerzés lehetett a legfőbb célkitűzés. A másnapi vigaszági versenyen a 32-es főtáblán sikerült egy III. helyezést is begyűjteni

( Szombati G. ). Teljesítményével mindkét vasvári versenyző értékes pontokat szerezett az Országos Amatőr ranglistán.

4. Augusztus közepén a Tiszaújvárosi Teniszklub meghívásos versenyt rendezett a várossá válás 50.évfordulója alkalmából. Közel 50 játékos vetélkedett több korosztályban egyéniben és párosban. A 35-45 év közöttieknél egyéniben a Tiszavasvárit képviselő Szabó András III., Szombati Gábor I.helyezést ért el.

2016-ban őszi keménypályás versenyt nem indítottunk.

Ismételten elmondhatjuk, hogy hölgy sporttársaink az idén sem akartak versenyezni, pedig ez is plusz játék lehetőséget jelentene számukra..

 A Kabay János iskola udvarán az általunk létrehozott salakos teniszpályán kialakított locsoló rendszer felújítása után a TSE új Együttműködési megállapodást írt alá 2016 április 14-én az Intézmény ( Tiszavasvári Általános Iskola ) és a Fenntartó (KLIK Tiszavasvári Tankerülete ) képviselőivel.

A megállapodás alapján a tenisz szakosztály a pályát 2019 október 31-ig térítés mentesen használhatja a megkötött együttműködés feltételei szerint.

Annak ellenére, hogy márciusban az új teniszpályán egész napos nyílt bemutatót szerveztünk 2016 évben oktatás, sajnos jelentkezők hiányában mégsem volt . Nagy valószínűséggel nagyobb hírverést kell biztosítani ahhoz, hogy minél többen jelentkezzenek az oktatásra és ehhez kérnünk kell oktatási intézmények segítségét is.

A lakótelepi teniszpályát és a pálya mögötti területet folyamatosan rendbe tartottuk, illetve a DOH – MÉH BT – vel rendbe tartattuk. Ennek költsége 90.000 Ft. volt az idei évben .

Kapcsolatot tartunk a Hajdúnánási Teniszklubbal, mely kapcsolatot tovább kell erősíteni. Az általuk rendezett versenyeken képviseltettük magunkat.

Az idén 69 közösségi munkaórát fordítottunk a teniszpályánk karbantartására, illetve a salakpálya öntöző rendszerének működtetésére.

2009 évi megalakulásunk óta 2520 munkaórát teljesítettünk pályánkra és környékére.

A Tiszavasvári Városért Alapítványtól pályázati úton 50000 Ft támogatásban részesült szakosztályunk.

**2016 évi költségvetés**

 Bevételi terv: 300.000 Ft Tény: 456.338 Ft

 Kiadási terv : 300.000 Ft Tény : 270.461 Ft

Számla egyenleg 2016.12.12-én 371.595 Ft

Készpénz egyenleg 2016.12. 12-én 185877 Ft

**2017 évi költségvetési terv:**

Bevétel: 300.000 Ft

Kiadás: 300.000 Ft

**2016 évi célkitűzéseink közül teljesültek az alábbiak:**

- fedettpályás verseny,

- Salakpályás verseny lebonyolítása.

- Pályakarbantartás

- Adogató gép karbantartás,

-Öntöző rendszer működtetése és a pálya karbantartása a Kabay iskolai salak pályán

 **2017 évi feladatok, célkitűzések:**

 - Különböző karbantartási, javítási munkák (pálya, adogató gép,konténer)

 - Zuhany kialakítása

 - Versenyek lebonyolítása

 - A teniszpálya körüli terület folyamatos rendbe tartatása

 - Pályázati lehetőségek felkutatása és kihasználása.

- A tenisz oktatást szélesebb körben kell reklámozni, meg kell próbálni az iskolákkal együtt megszervezni.



Tiszavasvári, 2017.december 12.

Kiss István